นายกฯ #แพทองธาร ย้ำ #เอ็นเตอร์เทนเมนต์คอมเพล็กซ์
ไม่ใช่บ่อนเสรี มุ่งหวังเกิดรายได้ใหม่เข้าประเทศ

เมื่อวันที่ 25 มกราคม ที่สนามบินสุวรรณภูมิ น.ส.แพทองธาร ชินวัตร นายกรัฐมนตรี กล่าวถึงกรณีมีคนไปชูป้ายคัดค้านเอนเตอร์เทนเมนต์คอมเพล็กซ์ระหว่างที่นายทักษิณ ชินวัตร อดีตนายกฯ ไปปราศรัยหาเสียงที่ จ.ศรีสะเกษว่า เราไม่ได้เปิดบ่อนเสรี แต่เป็นการสร้างสถานที่ท่องเที่ยวใหม่ๆ ด้วย Man made กาสิโนเป็นเพียงส่วนเล็กๆ ในเอนเตอร์เทนเมนต์คอมเพล็กซ์ทั้งหมด

“ซึ่งเอนเตอร์เทนเมนต์คอมเพล็กซ์จะเป็นตัวดึงดูดนักท่องเที่ยวเพื่อทำให้ประเทศไทยเกิดรายได้ใหม่ๆ เพิ่มเติม เพราะรายได้เก่าไม่เพียงพอทำให้จีดีพีของเราโต รวมถึงจะทำให้เกิดการสร้างงาน สร้างรายได้ และการประกอบอาชีพใหม่นี่คือ สิ่งสำคัญ การที่ว่าจะไม่เอาสิ่งนั้นสิ่งนี้ก็เป็นหน้าที่ของรัฐบาลเข้าใจที่จะต้องอธิบายให้ประชาชนเข้าใจ เราต้องช่วยๆ กันอธิบาย

เมื่อถามว่า เป็นไปได้หรือไม่ที่จะทำประชามติเพราะหลายพรรคการเมืองก็เห็นด้วยว่า ต้องทำประชามติรับฟังความคิดเห็นของประชาชน นายกฯ กล่าวว่า การรับฟังความคิดเห็นเป็นก็เรื่องสำคัญ ก็ไม่แปลกที่จะต้องมีการรับฟังความคิดเห็น

#วันนี้เพื่อไทยทำอะไร